पाएं अपने शहर की ताज़ा ख़बरें और फ्री ई-पेपरडाउनलोड करें
जिले में फिर से संक्रमण बढ़ा है। शुक्रवार को जिले में 812 लोगों की कोरोना जांच रिपोर्ट आई। इनमें से 210 संक्रमित मिले, जबकि कोरोना से एक की मौत हो गई। यही नहीं शुक्रवार को कोरोना को मात देने वालों का आंकड़ा बहुत कम रहा। सिर्फ 21 लोग ही ठीक हो सके। ऐसे में अब भी जिले में 1 हजार 119 एक्टिव मरीज हैं, जिनका उपचार चल रहा है। यही नहीं जिले में संक्रमितों की संख्या बढ़कर 7 हजार 894 तक पहुंच गई है। हालांकि इनमें से 6 हजार 671 लोग कोरोना से ठीक हो चुके हैं और अब तक 104 लोगों की कोरोना से मौत हो चुकी है।
शुक्रवार को सीहोर शहरी क्षेत्र में कुल 42 लोगों की रिपोर्ट पॉजिटिव आई है। नसरुल्लागंज क्षेत्र से 32 और इछावर क्षेत्र में 33 संक्रमित मिले हैं। श्यामपुर क्षेत्र के 28 और बुदनी क्षेत्र के 25 लोगों की रिपोर्ट पॉजिटिव आई है। सबसे ज्यादा संक्रमित आष्टा क्षेत्र में मिले हैं। यहां 50 व्यक्तियों की रिपोर्ट पॉजिटिव आई है। सीएमएचओ डॉ. सुधीर कुमार डेहरिया ने बताया कि पिछले 24 घंटे के दौरान जिला चिकित्सालय स्थित डेडिकेटेट कोविड हेल्थ सेंटर में उपचार के दौरान एक संक्रमित की मौत हो गई। शुक्रवार को 21 व्यक्ति कोरोना को मात देकर रिकवर हुए हैं।
878 के लिए सैंपल
कोरोना जांच के लिए शुक्रवार को जिलेभर से कुल 878 लोगों के सैंपल लिए गए हैं। इनमें से सीहोर शहरी क्षेत्र से 88, श्यामपुर से 126, नसरुल्लागंज क्षेत्र से 180, आष्टा से 108, बुदनी क्षेत्र से 218 और इछावर क्षेत्र से 158 लोगों के सैंपल शामिल हैं। अब तक जिले में कुल 1 लाख 8 हजार 552 लोगों के सैंपल लिए हैं। इनमें से 99 हजार 666 सैंपलों की रिपोर्ट निगेटिव आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn